Crkva Svete Petke u Beogradu

Crkva Svete Petke se nalazi u Donjem Gradu Beogradske tvrđave i podignuta je na mestu čudotvornog izvora, u neposednoj blizini crkve Ružica, podignute posle 1867. godine. Sadašnja kapela je sagrađena 1937. godine po projektu arhitekte Momira Korunovića. Njene unutrašnje zidove i svodove pokrivaju mozaici, koje je 1980-83. godine izradio slikar Đuro Radlović. Historija Kapela Svete Petke je podignuta u periodu kada su mošti ove svetiteljke premeštene u Beograd. Njene mošti su prenete na molbu kneginje Milice Sultanu. Deo moštiju je prenet 1417. godine u kapelu koju je podigao nepoznati velikodostojnik iz Donjeg grada. Nakon turskog osvajanja Beograda 1521. mošti su odnete u Carigrad. 1641. godine ih otkupljuje moldavski vojvoda i prenosi u grad Jaši. Crkva Ružica i dalje čuva jednu časticu moštiju Svete Petke. Nije poznato da li je pominjana kapela bila podignuta u blizini izvora, kao ova današnja. Ta prvobitna kapela je bila u obliku zemunice u koju se ulazilo niz stepenice. Zbog lošeg stanja, na inicijativu Patrijarha Varnave, na današnjem mestu je izgrađena i osveštana kapela na dan Svete Petke 1937. godine. Prilikom kopanja temelja pronađeni su ostaci nekog starijeg hrama i iskopane su brojne kosti vojnika poginulih tokom odbrane Beograda 1914 i 1915. godine. Živopis kapele Kapela je dvaput živopisana. Prvi živopis je uradio akademski slikar Vladimir Predajević. Taj živopis je brzo propao zbog vlage u zidovima ali i zbog lošeg kvaliteta materijala koji je korišćen tokom radova, pa se drugi put koristila tehnika mozaika uz izolaciju zidova. Drugi živopis je uradio beogradski slikar Đuro Radlović između 1980. i 1983, a osveštao ga je Patrijarh German 27. februara 1983. Galerija Izvori Bibliografija Jovica Trkulja: Svet mozaika Djure P. Radlovića; str. 316, Dosje, Beograd 2024 ISBN:9788660474362 Душан Иванчевић: Београдска тврђава и њене светиње; стр. 168, Библиотека Православље, Београд 1970 Vanjske veze Pravoslavlje - Crkve Ružica i Sveta Petka Arhivirano 2012-11-01 na Wayback Machine-u Crkva svete Petke na prezentaciji JP Beogradska tvrđava Arhivirano 2010-07-17 na Wayback Machine-u